jkorsvik/nowiki_second_scrape_merged huggingface dataset:
DS «Karmøy» (1921)

DS «Karmøy» ble bygd i England og sjøsatt i 1921. Eier var rederiet John K. Haaland i Haugesund. Prisen var 935 000 norske kroner.
Det antas at DS «Karmøy» gikk i utenriksfart helt frem til krigsutbruddet 9. april 1940, hvor hun lå ankret ved Askøy utenfor Bergen grunnet plassmangel i Bergen havn. De tyske maritime angrepsstyrker passerte på kloss hold og sammen med et annet Haugesundskip, DS «Force», forlot de området og gikk til Haugesund.
Dette medførte at DS «Karmøy» ikke kom seg over til England, slik det gikk melding til alle norske skip om å gjøre. Skipet inngikk i hjemmeflåten og var et av de tramskip fra utenriksflåten på i alt ca. 270 000 brt. som tyskerne hadde til disposisjon under krigen for sivil varetransport mellom Norge og Tyskland.
DS «Karmøy» ble senket 28. oktober 1944 i Breivika i Lødingen av fly fra det engelske hangarskipet HMS «Implaceable». DS Karmøy var da på vei fra Ballangen til Tyskland med svovelkis, men var ankret opp i Lødingen i påvente av å gå i konvoi videre sørover.
Første angrepet mot skipene på havnen besto av 14 Barracuda Mk II fly lastet med torpedoer og bomber, og eskortert av fem Seafire Mk III fly og foregikk på formiddagen. Neste angrepsbølge, ca. kl 13:30 samme dag, besto av åtte Barracuda Mk II eskortert av fire Seafire MK III. DS «Karmøy» ble da senket og fem av mannskapet omkom.Fly fra HMS Implecable foretok i perioden 26. - 29. oktober 1944 flere angrep på skip langs Nordlands-kysten. Totalt 7 skip ble senket og 7 skadet herunder den tyske ubåten 1060 som ble satt på grunn v/ Brønnøysund etter angrepet. Kilder benevner disse angrep som de siste torpedoflyangrep utført av Royal Navy under 2. verdenskrig.Det var fly fra HMS Implecable som 27. november 1944 angrep og senket fangetransportskipet DS Rigel (se Rigel-katastrofen) ved Sandnessjøen – en av de verste skipskatastrofer noensinne.
DS «Karmøy» har i mange år vært et mål for dykkere.


== Omkomne ==
Ellingsen, Olav Elias (stuert fra Haugesund)
Hvidsten, Jens Ivar (messegutt fra Fredrikstad)
Ingebrigtsen, Karl Gunvald (maskinist fra Haugesund)
Kaldheim, Aksel Georg Olai (styrmann fra Haugesund)
Utbio, Adolf (styrmann fra Haugesund)


== Referanser ==


== Eksterne lenker ==
Vrakets posisjon
Omtale av dykkeobjektet DS Karmøy
Hangarskipet HMS Implacable – omtale
Omtale av Barracuda bombefly
Storbritannias høyesterett

Storbritannias høyesterett, offisielt The Supreme Court, er den høyeste domstol i Storbritannia for sivile saker, og den høyeste domstol i England og Wales og Nord-Irland for straffesaker. (Den høyeste domstol i skotske straffesaker er High Court of Justiciary.)
Domstolen består av tolv dommere, hvorav én president og én visepresident. Domstolen er uavhengig av regjeringsapparat og parlament.Dagens høyesterett har sin bakgrunn i en lov fra 2005, som slår fast at det skal etableres en høyesterett i Storbritannia. Da domstolen ble etablert i 2009, ble det overført juridisk ansvar fra House of Lords til den nye domstolen. Domstolen ble åpnet av dronning Elizabeth II den 16. oktober 2009.Domstolen holder til i Middlesex Guildhall, på vestsiden av Parliament Square. Middlesex Guildhall ble modernisert for å kunne ta imot den nye domstolen. Ansvarlige arkitekter for moderniseringen var Feilden + Mawson. Ifølge BBC kostet renoveringen 59 millioner pund. Nesten alle rettssaker i domstolen blir filmet, og enkelte rettssaker blir sendt på radio og tv. I juni 2017 holdt domstolen rett i Edinburgh.Høyesterettens offisielle emblem ble formgitt av Yvonne Holton. Emblemet består av fire symboler, et for hver nasjon som er underlagt domstolen. England er representert med en rose, Wales med en purreløk, Skottland med en tistel og Nord-Irland med en linblomst. De fire symbolene er omgitt av en sirkel som representerer både Libra og Omega. Øverst finnes den kongelige kronen, siden monarken er grunnlaget for høyesterettens autoritet. En mer abstrakt utgave av emblemet, laget av Peter Blake, er brukt i gulvteppene i Middlesex Guildhall.


== Liste over sittende dommere ==
Høyesterett består av tolv dommere, hvorav en er høyesterettsjustitiarius (president).


== Liste over tidligere dommere ==


== Referanser ==


== Eksterne lenker ==
(en-GB) Offisielt nettsted 
(cy) Offisielt nettsted 
(en) Supreme Court of the United Kingdom – kategori av bilder, video eller lyd på Commons
Kurt Wires

Kurt Oskar Wires (født 28. april 1919 i Helsingfors, død 22. februar 1992 i Helsingfors) var en finsk padler som deltok i de olympiske leker 1948 i London og 1952 i Helsingfors.
Wires vant en olympisk sølvmedalje i padling under Sommer-OL 1948 i London. Han kom på andreplass i K-1 10 000 meter  bak svenske Gert Fredriksson.
Fire år senere, under Sommer-OL 1952 i Helsingfors ble han olympisk mester to ganger. Sammen med Yrjö Hietanen vant han både K-2 1 000 og K-2 10 000 meter.


== OL-medaljer ==
1952  Helsingfors -  Gull i padling, K-2 1 000 meter  Finland
1952  Helsingfors -  Gull i padling, K-2 10 000 meter  Finland
1948  London -  Sølv i padling, K-1 10 000 meter


== Referanser ==


== Eksterne lenker ==
(en) Kurt Wires – Olympics.com 
(en) Kurt Wires – Olympic.org 
(en) Kurt Wires – Olympedia 
(en) Kurt Wires – Sports-Reference (OL-resultater – arkivert)
Johan Andersen (padler)

Johan Frederik Kobberup Andersen (født 24. januar 1920, død 7. mai 2003) var en dansk padler som deltok i de olympiske leker 1948 i London.
Andersen vant en olympisk sølvmedalje i padling under Sommer-OL 1948 i London. Han kom på andreplass i K-1 1 000 meter bak svenske Gert Fredriksson.


== OL-medaljer ==
1948  London -   Sølv i padling, K-1 1 000 meter


== Eksterne lenker ==
(en) Johan Andersen – Olympedia 
(en) Johan Andersen – Sports-Reference (OL-resultater – arkivert)
Henri Eberhardt

Martin Henri Eberhardt (født 27. november 1913, død 4. juli 1976) var en fransk padler som deltok i de olympiske leker 1936 i Berlin og 1948 i London.
Eberhardt vant en olympisk sølvmedalje i padling under Sommer-OL 1936 i Berlin. Han kom på andreplass i K-1 1 0000 meter bak Gregor Hradetzky fra Østerrike.
Tolv år senere, under Sommer-OL 1948 i London, kom han på tredjeplass i K-1 1 000 meter bak svenske Gert Fredriksson og Johan Andersen fra Danmark.


== OL-medaljer ==
1936  Berlin -   Sølv i padling, K-1 1 000 meter
1948  London -  Bronse i padling, K-1 1 000 meter


== Referanser ==


== Eksterne lenker ==
(en) Henri Eberhardt – Olympedia 
(en) Henri Eberhardt – Sports-Reference (OL-resultater – arkivert)
Valmtak

Valmtak er skråtak hvor takflatene skråner jevnt ned til alle fire sider. Et helvalmet tak erstatter husets gavl, mens tak med halvvalm tak har en mindre trekantet valm over en gavlvegg som avsluttes øverst i et trapes. Halvvalmen er vanlig i Danmark og delvis i Sverige, men ble også mye brukt i norsk panelarkitektur på 1700-tallet og fram til ca. 1850. Valmen minsker angrepsflaten for vind, og vindlasten på takkonstruksjonen reduseres. 


== Litteratur ==
Ahlstrand, Jan Torsten.; Arkitekturtermer. Lund: Studentlitteratur, 1976, ISBN 91-44-02852-0
Muskelsvinn

Muskelsvinn, eller muskelatrofi, beskriver svinn av muskulatur og muskelstyrke hos dyr og mennesker, for eksempel som følge av inaktivitet over tid eller arv. Et eksempel er arvelig greyhound nevropati, en sykdom som arves recessivt og er 100% dødelig.Enkelte sykdommer og arvelige forhold fører til kronisk og ofte progredierende atrofi, med økende avhengighet av tekniske hjelpemidler som resultat. Slike følgetilstander kan sees ved sykdommer som KOLS, aids, fremskreden kreft, store brannskader m.fl. der pasientens aktivitetsnivå blir utilstrekkelig til å vedlikeholde opprinnelig muskelmasse. 
En viss atrofiering kan også sees som følge av aldringsprosesser. Denne virkningen kan dempes ved enkel trim tilpasset aldersnivået og kroppens fysiske tilstand forøvrig.


== Referanser ==
Wells-demningen

Anlegget må ikke forveksles med Wells vannkraftverk i Canada. 

Wells-demningen er en demning med vannkraftverk i Columbia River i staten Washington, USA. Den ligger i Douglas County der hvor sideelva Okanogan flyter sammen med Columbia, nesten rett øst fra Seattle. Installert vannkrafteffekt er 840 MW. Anlegget stod ferdig i 1967, og har 11 turbiner.
Demningen regulerer Lake Pateros.


== Eksterne lenker ==
Department of Energy – beskrivelse av vannkraftverk.
Stereosenter

Stereocenter eller stereogent senter, er et punkt i et molekyl, men ikke nødvendigvis et atom, som er bundet til atomgrupper, slik at bytting av to grupper gir et stereoisomer.Kiralt senter er et stereosenter, som består av et atom med fire ulike enheter, som danner to enantiomerer.

I organisk kjemi er dette oftest et karbon, fosfor, eller svovel atom, men det også mulig for andre atomer å være stereosentere i organisk, og uorganisk kjemi.
Begrepet stereosenter ble introdusert i 1984 av Mislow og Siegel.


== Referanser ==
Rocky Mountain vannkraftverk

Rocky Mountain vannkraftverk er et såkalt pumpekraftverk i Floyd County i delstaten Georgia i det sørøstre USA. Det nytter vannkraft fra to reservoarer, hvor vannmengdene ved lav etterspørsel kan pumpes tilbake i et øvre magasin og utnyttes i perioder med høy etterspørsel. Installert kapasitet er om lag 848 MW fordelt på tre turbiner. Det ble satt i drift i 1995. Eier er Georgia Power, et heleid datterselskap av Southern Company.


== Se også ==
Liste over verdens største vannkraftverk


== Eksterne lenker ==
Facts & Figures – Georgia Power. Besøkt 3. juli 2010.
Jan Brzák-Felix

Jan Brzák-Felix (født 6. april 1912 i Praha, død 15. juli 1988 i Praha) var en tsjekkisk padler som deltok i de olympiske leker 1936 i Berlin, 1948 i London og 1952 i Helsingfors.
Brzák-Felix ble olympisk mester i padling under Sommer-OL 1936 i Berlin. Sammen med Vladimír Syrovátka vant han C-2 1000 meter foran Joseph Kampfl og Alois Edletitsch fra Østerrike.
Fire år senere, under Sommer-OL 1948 i London, vant han en ny gullmedalje i C-2 1 000 meter, sammen med Bohumil Kudrna.


== OL-medaljer ==
1936  Berlin –  Gull i padling, C-2 1000 meter, menn  Tsjekkoslovakia
1948  London –  Gull i padling, C-2 1000 meter, menn  Tsjekkoslovakia
1952  Helsingfors –  Sølv i padling, C-2 1000 meter, menn  Tsjekkoslovakia


== Referanser ==


== Eksterne lenker ==
(en) Jan Brzák-Felix – Olympics.com 
(en) Jan Brzák-Felix – Olympic.org 
(en) Jan Brzák-Felix – Olympedia 
(en) Jan Brzák-Felix – Sports-Reference (OL-resultater – arkivert) 
(cz) Jan Brzák-Felix – Tsjekkias olympiske komité
Angela Williams (sprinter født 1980)

Angela Tramaine Williams (født 30. januar 1980 i Bellflower, California) er en amerikansk friidrettsutøver (sprinter). 
Williams gjennombrudd kom i 1998, da hun tok sølv på 100 meter i junior-VM. Hun tok sin første mesterskapsmedalje i seniorsammenheng ved innendørs-Vm 2001, der hun tok sølv på 60 meter. Samme år deltok hun i utendørs-VM, der hun ble utslått i semifinalen på 100 meter. 
I 2003 tok hun en ny sølvmedalje på 60 meter i innendørs-VM i Birmingham. Utendørs deltok hun i forsøkene for det amerikanske stafettlaget på 4 x 100 meter i VM 2003 i Paris. Laget tok senere sølv. Hun var også med på det amerikanske stafettlaget som konkurrerte i OL 2004, men som brøt i finalen.
I 2008 vant Williams gull på 60 meter i innendørs-VM i Valencia. Hun deltok også på det amerikanske laget på 4 x 100 meter stafett i OL 2008 i Beijing. Der skjedde det samme som fire år tidligere, laget ble diskvalifisert i semifinalen.


== Referanser ==


== Eksterne lenker ==
(en) Angela Williams – Olympedia 
(en) Angela Williams – Sports-Reference (OL-resultater – arkivert) 
(en) Angela Williams – USAs olympiske komité 
(en) Angela Williams – World Athletics 
(en) Angela Williams – Track and Field Statistics
Kurpsai-demningen

Kurpsai-demningen, også kjent som Kürp-Say, er en demning med et vannkraftverk i den sterkt utbygde Naryn-elva i Kirgisistan i Sentra-Asia. Installert kapasitet i kraftverket er om lag 808 MW. Anlegget sto ferdig i 1976 og er knyttet til Toktogul-demningen.
Demningen er 113 meter høy og skaper et 12 km² stort reservoar. Årsproduksjonen er i gjennomsnitt 2,63 TWh.


== Eksterne lenker ==
Energo Kirgistan – beskrivelse av kraftverket, besøkt 29. januar 2010.
Aldeadávila-demningen

Aldeadávila-demningen er en demning med et vannkraftverk i elva Douro, på grensen mellom Portugal (Bragança) og Spania (Salamanca). Den stod ferdig i 1962, utbygd av Spania. Installert kapasitet i kraftverket er om lag 810 MW. I tillegg er 422 MW kapasitet installert som pumpekraftverk med 2 x 211 MW reversible turbiner. Det maksimale kraftutbyttet er nærmere 1.200 MW utbygget over to faser, fordelt på totalt 8 francisturbiner.

Utbyggingsfasene er:

Aldeadavila I (1956–62): Seks turbiner med 718 – 810 MW effekt.
Aldeadavila II (1987): To reversible turbiner med pumpekapasitet og 422 – 433 MW effekt.Fram til Alcantara-demningen ble bygget i 1969, var Aldeadavila I det kraftigste vannkraftverket i Europa.
Demningen er en 140 meter høy og 250 meter lang gravitasjons-/buedam. Fasaden er nesten helt vertikal, med betydelig helning innover i vannmagasinet. Lendet demningen er plassert i er kupert og bratt med solid granitt, med et tilsvarende relativt lite men stabilt vannmagasin. Det oppdemmede Aldeadávila-reservoaret er på 3,64 km² (364 hektar), og kan magasinere opp vannmasser på inntil 56,6 millioner m³.
Operatør er det spanske energiselskapet Iberdrola SA.
Scener til filmen Doktor Zhivago av David Lean ble tatt opp ved og inne i demningen.


== Se også ==
Liste over verdens største vannkraftverk


== Eksterne lenker ==
(en) Aldeadávila Dam – kategori av bilder, video eller lyd på Commons 
Aldedavila - SEPREM. Besøkt 17. januar 2012.
Hydropower & Dams in Europe 2011. Besøkt 17. januar 2012.
Krigerne fra Atlantis

Krigerne fra Atlantis (originaltittel: Warlords of Atlantis) er en britisk fantasy-, science fiction- og eventyrfilm fra 1978 regissert av Kevin Connor. Hovedrollene spilles av Doug McClure, Peter Gilmore, Shane Rimmer og Lea Brodie. Filmen tar utgangspunkt i sagnet om Atlantis.
Filmen er også delvis kjent under den engelske tittelen Warlords of the Deep.


== Handling ==
Handlingen er lagt til slutten av 1800-tallet. Professor Aitken, hans sønn Charles og Greg Collinson er på jakt etter den sangnomsuste verdenen Atlantis. Midt under ekspedisjonen blir de forrådt av mannskapet ombord. Senere blir dykkerklokken deres ødelagt, men riktig kritisk blir da et sjømonster angriper skipet og trekker det ned til bunnen. Der nede blir de mottatt av innbyggerne av det tapte kontinent. Innbyggerne viser seg å være en høyt utviklet rase som akter å holde besetningen som slaver. Planene til denne sivilisasjonen er å skaffe seg herredømme over resten av verden og å skape en nazi-stat.


== I rollene ==


== Se også ==
Landet tiden glemte (1975)
At the Earth's Core (1976)
Vulkanøyas hemmelighet (1977)


== Referanser ==


== Eksterne lenker ==
(en) Krigerne fra Atlantis på Internet Movie Database 
(sv) Krigerne fra Atlantis i Svensk Filmdatabas 
(nl) Krigerne fra Atlantis på MovieMeter 
(en) Krigerne fra Atlantis på AllMovie 
(en) Krigerne fra Atlantis på Turner Classic Movies 
(en) Krigerne fra Atlantis på Rotten Tomatoes
Villarino vannkraftverk

Villarino I vannkraftverk er et undergrunns vannkraftverk i provinsen Salamanca, vestre Spania. Kraftverket ligger i nedslagsfeltet til elva Duero, nær landsbyen Villarino nær Salamanca, ikke langt fra grensen til Portugal. Det får vann fra Almendra-demningen.
Installert kapasitet i kraftverket er om lag 810 MW, fordelt på 6 reversible turbiner. Dette er et såkalt pumpekraftverk som nytter vannkraft fra to vannreservoarer i ulik høyde, hvor vann fra nedre reservoar kan pumpes tilbake opp i øvre reservoar i perioder med lavere etterspørsel etter elektrisk kraft.
Kraftverket må ikke forveksles med et kraftverk med samme navn i Argentina.


== Eksterne lenker ==
Unican – «A Monitoring and Protection System for Hydro Turbine and Generator sets», beskrivelse av implementering i Villarino-kraftverket.
Chute-des-Passes-demningen

Chute-des-Passes-demningen er en demning med et undergunns vannkraftverk i elven Péribonka i Québec i Canada, som ligger med reservoarspeilet 399 moh. Installert kapasitet i kraftverket er om lag 750 – 854 MW. Demningen demmer opp reservoaret Lac Margane, hvor det også er en større sjøflyplass.
Kraftverket stod ferdig i 1959, og utnytter et fall (hydraulic head) på 143 – 195 meter. Operatør og eier er metallelskapet Rio Tinto Alcan, og anlegget støtter aluminiumsindustrien i området.
Rundt Saint-Jean-innsjøen (Lac Saint-Jean), som får tilsig fra Péribonka og gir tilsig videre til Saguenay, ligger følgende demninger med hvert sitt tilhørende vannkraftverk, regnet ovenfra og nedover vassdraget:

PéribonkaChute-des-Passes-demningen (1959) – 750 MW
Chute-du-Diable vannkraftverk (1952) – 224 MW
Chute-à-la-Savane vannkraftverk (1953) – 245 MWSaguenayIsle-Maligne vannkraftverk (1926) – 448 MW
Chute-à-Caron vannkraftverk (1931) – 222 MW
Shipshaw-demningen (1963) – 896 MW


== Eksterne lenker ==
The regulation of Lac Saint-Jean – Rio Tinto Alcan brosjyre (PDF).
David Fiegen

David Fiegen (født 3. september 1984 i Esch-sur-Alzette) er en friidrettsutøver fra Luxembourg som konkurrerer i mellomdistanseløp.
Fiegens gjennombrudd kom da han i 2002 tok bronse på 800 meter i junior-VM. Som senior deltok han i OL 2004 i Athen, der han ble utslått i forsøkene. Under EM 2006 i Göteborg ble han Luxembourgs første medaljør noensinne da han tok sølv på 800 meter med tiden 1.46,59.


== Personlige rekorder ==
800 meter – 1.44,81
1000 meter – 2.17,51
1500 meter – 3.39,98


== Referanser ==


== Eksterne lenker ==
(en) David Fiegen – Olympedia 
(en) David Fiegen – Sports-Reference (OL-resultater – arkivert) 
(en) David Fiegen – World Athletics 
(en) David Fiegen – Track and Field Statistics
Bohumil Kudrna

Bohumil Kudrna (født 15. mars 1920, død 11. februar 1991)  var en tsjekkisk padler som deltok i de olympiske leker 1948 i London og 1952 i Helsingfors.
Kudrna ble olympisk mester i padling under Sommer-OL 1948 i London. Sammen med Jan Brzák-Felix vant han C-2 1000 meter foran Stephen Lysak og Stephan Macknowski fra USA
Fire år senere, under Sommer-OL 1952 i Helsingfors, vant de en ny medalje i C-2 1 000 meter. De kom på andreplass bak danskene Bent Rasch og Finn Haunstoft.


== OL-medaljer ==
1948  London –  Gull i padling, C-2 1000 meter, menn  Tsjekkoslovakia
1952  Helsingfors –  Sølv i padling, C-2 1000 meter, menn  Tsjekkoslovakia


== Referanser ==


== Eksterne lenker ==
(en) Bohumil Kudrna – Olympedia 
(en) Bohumil Kudrna – Sports-Reference (OL-resultater – arkivert) 
(en) Bohumil Kudrna – databaseOlympics.com (arkivert) 
(cz) Bohumil Kudrna – Tsjekkias olympiske komité
Andrae Williams

Andrae Williams (født 12. juli 1983) er en friidrettsutøver fra Bahamas som konkurrerer på 400 meter.
Williams deltok i VM 2005 i Helsingfors der han ble utslått i kvalifiseringen. I samme mesterskap tok han sølv på 4 x 400 meter stafett. I VM 2007 i Osaka tok han på nytt sølv på stafetten. I samme mesterskap ble han utslått i semifinalen på 400 meter etter å ha blitt nummer fem i sitt heat.
Williams løp også for Bahamas' stafettlag under OL 2008, der det nok en gang ble sølvmedaljer.


== Personlige rekorder ==
400 meter – 44,90


== Referanser ==


== Eksterne lenker ==
(en) Andrae Williams – Olympics.com 
(en) Andrae Williams – Olympic.org 
(en) Andrae Williams – Olympedia 
(en) Andrae Williams – Sports-Reference (OL-resultater – arkivert) 
(en) Andrae Williams – World Athletics 
(en) Andrae Williams – Diamond League 
(en) Andrae Williams – Track and Field Statistics
Foksen

Foksen  er en ås nord i Indre Østfold kommune i Viken. Den har en høyde på 299 meter over havet og er det tolvte høyeste punktet i Østfold av åsene med primærfaktor på minst 50 meter.


== Se også ==
Fjell i Østfold


== Referanser ==
Stephen Lysak

Steven Lysak (født 7. august 1912 i Newark, New Jersey, død 30. juli  2002) var en amerikansk padler som deltok i de olympiske leker 1948 i London.
Lysak ble olympisk mester i padling under Sommer-OL 1948 i London. Sammen med Stephan Macknowski vant han C-2 10 000 meter foran Václav Havel og Jiří Pecka fra Tsjekkoslovakia. På C-2 1000 meter kom de på andreplass bak  tsjekkoslovakiske Bohumil Kudrna og Jan Brzák-Felix.


== OL-medaljer ==
1948  London –  Gull i padling, C-2 10000 meter, menn  USA
1948  London –  Sølv i padling, C-2 1000 meter, menn  USA


== Eksterne lenker ==
(en) Stephen Lysak – Olympedia 
(en) Stephen Lysak – Sports-Reference (OL-resultater – arkivert)
Vittenbergtoppen

Vittenbergtoppen  er en ås i Marker kommune i Østfold, tett ved riksgrensa mot Sverige, nær riksrøys 35A. Toppen har en høyde på 297 meter over havet og er det 13. høyeste punktet i Østfold av åsene med primærfaktor på minst 50 meter. 


== Se også ==
Fjell i Østfold


== Referanser ==
Stephan Macknowski

Stephen Macknowski (født 16. februar 1922 i Yonkers i New York) var en amerikansk padler som deltok i de olympiske leker 1948 i London.
Macknowski ble olympisk mester i padling under Sommer-OL 1948 i London. Sammen med Stephen Lysak vant han C-2 10 000 meter foran Václav Havel og Jiří Pecka fra Tsjekkoslovakia. På C-2 1000 meter kom de på andreplass bak  tsjekkoslovakiske Bohumil Kudrna og Jan Brzák-Felix.


== OL-medaljer ==
1948  London –  Gull i padling, C-2 10000 meter, menn  USA
1948  London –  Sølv i padling, C-2 1000 meter, menn  USA


== Eksterne lenker ==
(en) Stephan Macknowski – Olympedia 
(en) Stephan Macknowski – Sports-Reference (OL-resultater – arkivert)
Gigantophis garstini

Gigantophis garstini var en svært stor slange med en kroppslengde på 8,2–9,4 m, og en total lengde på 9,3–10,7 m. Den ble tidligere ofte regnet som den største slangen som noengang har levd, men Titanoboa har nå slått rekorden.
Arten er kjent fra fossiler funnet i Al Fayyum og andre steder i Egypt og Libya. Den tilhørte madtsoiidene, en avvikende gruppe slanger, som bare er fjernt beslektet med de nålevende artene. I de samme lagene er det funnet rester etter ulike typer pattedyr, for eksempel klovdyr, klippegrevlinger, og det basale elefantdyret Moeritherium. En tror at Gigantophis jaktet på dem.


== Referanser ==


== Eksterne lenker ==
(en) Gigantophis garstini i Encyclopedia of Life 
(en) Gigantophis garstini i Global Biodiversity Information Facility 
(en) Gigantophis garstini hos Fossilworks 
(en) Kategori:Gigantophis – bilder, video eller lyd på Wikimedia Commons 
Tetrapod Zoology – Stupidly large snakes, the story so far
Svenska Akademiens teaterpris

I forbindelse med Kungliga Dramatiska Teaterns 175-årsjubileum i 1963 ble Svenska Akademiens teaterpris innstiftet. Den svenske prisen blir utdelt som en belønning til sceneartister, regissører og dramatiske forfattere. Prisen er på SEK 50 000 kroner.


== Prisvinnere (utvalg) ==


== Eksterne lenker ==
Svenska Akademiens teaterpris
Karen Hoff

Karen Hoff (født 29. mai 1921, død 29. februar 2000) var en dansk padler som deltok i de olympiske leker 1948 i London.
Hoff ble olympisk mester i padling under Sommer-OL 1948 i London. Hun vant K-1 500 meter foran nederlandske Lida van der Anker-Doedens og Fritzi Schwingl fra Østerrike.


== OL-medaljer ==
1948  London -  Gull i padling, K-1 500 meter, kvinner


== Eksterne lenker ==
(en) Karen Hoff – Olympedia 
(en) Karen Hoff – Sports-Reference (OL-resultater – arkivert)